title: Satir
text: Ur satir (σάτυρος sátyros e henc'hresianeg, satyrus e latin) zo ur boud dreistnatur eus mojennoù Henc'hres, arouez nerzh an Natur. Diskouezet e vezont gant kerniel ha treid givri, hag ul lost hir dezho.
  
  Mojennoù 
  Gwazed yaouank int, dremmoù ha korfoù tud dezho, ha divskouarn kezeg. A-wechoù e vez faziet gant lod hag a vesk satired ha faoned, hag a liv satired gant korfoù hanter-tud hanter-bouc'hed, gant divskouarn a-bik, kerniel ouzh o fenn, blev hir ken-ha-ken, ur fri togn, ul lost gavr, hag un ibil sonn dalc'hmat.
  
  Gant ar menadezed e vezont e lidambroug an doue Dionysos, hag a-wechoù gant an doue Pan.
  Krec'hin loened a vez dindane alies, ha dreist-holl hini ar banterenn, loen arouez Dionysos. 
  
  Alies e vezont gwelet o tañsal gant nimfezed, ur gibad gante en un dorn dezho.
  
  Ar satired kozh a vez graet silened anezho, hervez Seilenos, kelenner Dionysos, ha brudet int da vezañ vil da spontañ.
  
  Notennoù 
  
  Dionysos
  Meuriadoù gwengelouriezh Hellaz